laion/Wikipedia-Exotic huggingface dataset:
הדיוויזיה ה-88 (האימפריה הגרמנית)

הדיוויזיה ה-88 (בגרמנית: 88. Infanterie-Division) הייתה דיוויזיה של צבא הקיסרות הגרמנית. הדיוויזיה לחמה במלחמת העולם הראשונה, ופורקה עם סיומה. הדיוויזיה הוקמה באוגוסט 1915 מדיוויזיית "מנגס" המאולתרת. בתחילה היא כללה יחידות פרוסיות שבסיסן בברסלאו ויחידות סקסוניות. הדיוויזיה נפרסה בחזית המזרחית עד תחילת דצמבר 1917 ובעקבות שביתת הנשק שם עברה בסוף החודש לחזית המערבית. במסגרת התארגנויות שונות הועברו הכוחות הסקסונים ב-1917, ומאז הדיוויזיה הייתה יחידה פרוסית גרידא. החל מינואר 1918, הדיוויזיה התרעננה ואומנה בסדאן לקראת מתקפת האביב הגרמנית. ב-21 במרץ היא השתתפה בקרבות ההגנה המוצלחים ליד אולנון על האן. היא ספגה אבדות כבדות בקרבות מ-27 במרץ עד ה-2 באפריל דרומית מזרחית לאמיין. ב-12 באפריל היא הוחלפה על ידי דיוויזיית הרגלים ה-11 מדרום לרוברו, וב-25 באפריל על ידי דיוויזיית המילואים ה-33 על מנת להתרענן שוב. מה-13 ביולי היא השתתפה בגזרת טאור ממערב למיקום הקודם וספגה אבדות כבדות במתקפה הלא מוצלחת שבאה לאחר מכן מפגזי גז רעיל. לאחר התרעננות נוספת ברת'ל ב-4 בספטמבר, הדיוויזיה נפרסה מצפון ל-Thiaucourt ב-23 בספטמבר, והוחלפה בדיוויזיית הרגלים ה-224 ה-224 ב-16 עד 17 באוקטובר. מ-21 באוקטובר ועד שביתת הנשק של קומפיין היא נפרסה ב-Cunel מצפון למונפאוקון. לאחר המלחמה חזרו חיילי הדיוויזיה לגרמניה, וב-24 בינואר 1919 פורקה הדיוויזיה. גנרל-לויטננט וילהלם פון מנגס (27 בינואר 1915 – 2 במרץ 1916) גנרל חיל הרגלים הרמן קלאוזיוס (3 במרץ 1916 – 18 בספטמבר 1916) גנרל-לויטננט אלפרד פון בודנברוק (19 בספטמבר 1916 – 11 בדצמבר 1917) גנרל-מיור וילהלם פון בצווארשובסקי (12 בדצמבר 1917 – 24 בינואר 1919) Ruhmeshalle unserer Alten Armee. Herausgegeben auf Grund amtlichen Materials des Reichsarchivs, Militär-Verlag, Berlin 1927, S. 66, 113–114.
דוד פרדמן

דוד פרדמן (ברוסית: Давид Лазаревич Фердман‏; 7 בינואר 1903 - 11 בינואר 1970) היה ביוכימאי סובייטי ממוצא יהודי. הוא היה מומחה בחקר חומרים על בסיס זרחן והשפעתם על פעילות גוף האדם. דוד פרדמן נולד בשנת 1902 בעיירה טרספול (אז בתחומי האימפריה הרוסית כיום בפולין) למשפחה יהודית. בעקבות אירועים של מלחמת העולם הראשונה והקמת פולין כמדינה עצמאית, המשפחה עברה להתגורר לשטח אוקראינה הסובייטית שבהמשך השתלבה בברית המועצות. בשנת 1925 פרדמן סיים לימודים באוניברסיטת חרקוב והחל לעבוד במכון לביוכימיה שהוקם באותה שנה. כאשר המכון הועבר לקייב פרדמן החל ללמד במכון לרפואה בחרקוב וכיהן בדרגת פרופסור. הוא עבד במכון עד לשנת 1943. בשנת 1943, אחרי שחרור קייב משליטה נאצית, פרדמן עבר לקייב ובפעם השנייה החל לעבוד במכון לביוכימיה. הוא קודם למנהל מחלקה והיה סגן מנהל המכון למדע. במקביל בנשים 1944–1970 הוא היה מלמד באוניברסיטת קייב בה כיהן בדרגת פרופסור. פרדמן חקר השפעת חומרים על בסיס זרחן על פעילות שרירים. הוא גילה שחלק מהחומרים יכולים לרפא מחלות. פרדמן פרסם כ-150 עבודות בתחום מומחיותו. הוא כתב ספר לימוד בביוכימיה לסטודנטים להשכלה גבוהה. ספר זה יצא לאור ברוסית ובאוקראינית ועבר מספר מהדורות. על הישגיו לקידום המדע בשנת 1939 פרדמן התקבל כחבר באקדמיה למדעים של אוקראינה ובשנת 1946 כחבר בהתכתבות לאקדמיה למדעים של ברית המועצות. כמו כן הוענק לו עיטור לנין. פרדמן נפטר בשנת 1970 בקייב ונטמן בבית העלמין באיקובה. ביוגרפיה (ברוסית)
פיגוע הדקירה בחולון (2024)

פיגוע הדקירה בחולון התרחש ב-4 באוגוסט 2024 בוצע על ידי מחבל פלסטיני שדקר 4 אנשים בשלוש זירות שונות בחולון והביא למותם של גבר ואשה. בעלה של אחת מהנרצחים נפצע באורח קשה, ואדם נוסף באורח בינוני. המחבל נורה על ידי שוטר שעבר במקום ומת מפצעיו. סמוך לשעה 7:30 ביום ראשון, 4 באוגוסט 2024, המחבל הפלסטיני עמאר רזק כאמל עודה בן 34, תושב סלפית בשומרון, שהה בישראל ללא היתר שהייה בישראל, (שב"ח) הגיע לרחוב משה דיין בחולון, ודקר שני בני זוג, גבר כבן 70 ואשה בכת 66, בזמן שעשו הליכת בוקר ופצע אותם באורח קשה ואנוש. בהמשך נקבע מותה של האישה. המחבל המשיך לתחנת אוטובוס סמוך לתחנת דלק ואחר כך הגיע לכניסה לחניון האוטובוסים ברחוב דן שומרון. בזירות אלו דקר גבר כבן 80 וצעיר כבן 26. הגבר נפצע אנוש ומותו נקבע בהמשך והצעיר נפצע באורח בינוני. המחבל נורה על ידי שוטר מתחנת חולון שעבר במקום, ומת מפצעיו. מחקירת הפיגוע עלה כי המחבל הסתנן לתחומי מדינת ישראל דרך מחסום חיזמא שלושה ימים לפני הפיגוע מבלי שהיה לו היתר שהייה. מיד לאחר הפיגוע מיפה צה"ל את ביתו של המחבל. רצח שולמית רחל עובדיה פיגוע דקירה בחולון: גבר ואישה נרצחו ו-2 נפצעו, המחבל נוטרל, באתר חדשות 13, 4 באוגוסט 2024 אנה פינס, פיגוע דקירה בחולון: נקבע מותה של אישה בת 70, באתר כאן – תאגיד השידור הישראלי, 4 באוגוסט 2024 אורי סלע‏, בת 70 נרצחה בפיגוע דקירה בחולון, 3 פצועים נוספים בזירות, באתר וואלה, 4 באוגוסט 2024 הפיגוע בחולון: רינה דניב, בת 66, נרצחה באכזריות, בעלה נפצע קשה, באתר ערוץ 7, 4 באוגוסט 2024 בשתי זירות: אישה בת 70 נרצחה בפיגוע דקירה בחולון, שניים נוספים במצב אנוש וקשה, באתר ערוץ 7, 4 באוגוסט 2024 אבי אשכנזי, ‏פיגוע בחולון: אישה כבת 70 נרצחה ושלושה נפצעו בינוני-אנוש, המחבל נוטרל | תיעוד מהזירה, באתר מעריב אונליין, 4 באוגוסט 2024 פרטים חדשים על המחבל שביצע את הפיגוע בחולון: נכנס לישראל לפני 3 ימים ללא אישורים, באתר ערוץ 7, 4 באוגוסט 2024 לי סעדון, תיעוד דרמטי: צה"ל מיפה את בית המחבל שביצע הבוקר פיגוע בחולון, באתר חדשות מבזק לייב, ‏4 באוגוסט 2024
גוד ניסנוב

גוד סמנוביץ' ניסנוב (באזרית: Qod Semyonoviç Nisanov; נולד ב-24 באפריל 1972) הוא מיליארדר ואיש עסקים יהודי-אזרי, בעליה של רשת הנדל"ן קייבסקאיה פלושצ'אד (Kievskaya Ploshchad). הונו של ניסנוב מוערך בכ-2.7 מיליארד דולר והוא מדורג במקום ה-43 בין עשירי רוסיה ובמקום ה-132 בין היהודים העשירים בעולם על פי מגזין פורבס. ניסנוב נולד בשנת 1972 בכפר קירמיזי קסבה, אזרבייג'ן לסמיון ניסנוב שהיה דירקטור במפעל השימורים שחדאג (Shahdag) במחוז גובה אשר בצפון אזרבייג'ן. ניסנוב למד במכללה לפיננסים (Finance and Credit College) הממוקמת בעיר באקו ושירת בביטוח הלאומי בעודו עובד במפעל השימורים של אביו. בתחילת שנות ה-90 לאחר שסיים את לימודיו, עבר להתגורר במוסקבה. בשנת 1992, הקים יחד עם זרח אילייב את קבוצת קייבסקאיה פלושצ'אד (Kievskaya Ploshchad) העוסקת בפיתוח נדל"ן, מלונאות ומסעדנות. בשנת 2014, נבחר לתפקיד סגן נשיא הקונגרס היהודי העולמי, אך איבד את תפקידו בשנת 2022 בשל הסנקציות שהטילה עליו ארצות הברית. בחודש מרץ 2024, הפך לחבר בקונגרס היהודי-רוסי. ניסנוב נשוי, מתגורר במוסקבה ואב לארבעה ילדים. אתר האינטרנט הרשמי של גוד ניסנוב מדיה וקבצים בנושא גוד ניסנוב בוויקישיתוף מרכז ראשון בעולם ל"יהודי הקווקז", ערוץ 7 הפטרונים גוד ניסנוב וגבריאל גרמן זכרייב בקרסניה סלבודה, באתר כל הזמן האוליגרכים מהקווקז נעצרו בשדה בשל חזותם, באתר מקור ראשון אזרבייג'ן: המיליארדרים היהודים באו לפגוש את הנשיא, באתר ביזנס נשיא אזרבייגא'ן: היהודים חיים בהרמוניה עם הלאומים האחרים במדינתו, באתר ביזנס היהודים הקווקזים הפכו לקהילה המובילה ביהדות רוסיה, באתר כיכר השבת היהודים העשירים בעולם 2020 (131-150), באתר דירוגי פורבס God Nisanov, Forbes (באנגלית) Год Нисанов, Forbes.ru (ברוסית) Связи, на которых держится бизнес Илиева и Нисанова, ko.ru (ברוסית) Год Семенович Нисанов, versia.ru (ברוסית) Выяснились обстоятельства смерти отца миллиардера Года Нисанова, www.mk.ru, ‏2023-12-06 (ברוסית) Год Азербайджана в России., Proekt Media
מוטה

האם התכוונתם ל... דיק מוטה – מאמן כדורסל אמריקאי דניאל דה מוטה – כדורגלן לוקמבורגי טיאגו מוטה – כדורגלן איטלקי רוזה מוטה – אתלטית פורטוגלית מוט מטה מוטת כנפיים
קרוקס

קרוקס בע"מ (באנגלית: Crocs, Inc.) היא חברה אמריקנית שנוסדה ב-1999 במחוז בולדר, קולורדו תחת השם ווסטרן ברנד, ב-2002 שונה שמה לקרוקס והחברה החל לשווק נעל שפותחה ויוצרה על ידי החברה הקנדית Finprojects. לחברה זו היו שני משווקים, חברת קרוקס וחברת הוליס, שהחלו ביחד לשווק את מוצריה באזורים שונים. במשבר של 2008 החברה עמדה בפני קריסה עקב החזקת מלאי ענק ללא שימוש, לאחר הבאת מנכ"ל חדש ושינוי אסטרטגיית השיווק שלה והוספת דגמי נעליים נוספים חזרה החברה לריווחיות. במקור נועדו נעלי הקרוקס למטרות שיט, בעיקר בגלל שהסוליה לא החליקה ולא השאירה סימנים על סיפון כלי השיט. בשנת 2003, הפכו נעלי הקרוקס לאופנה פופולרית. קרוקס הציגו את המודל הראשון שלהם, ה"ביצ'" (מילולית: חוף), בנובמבר 2002 בתערוכת סירות. למרות מסע השיווק הקטן שלהן, הנעליים הפכו לפופולריות מאוד בארצות הברית ובשאר העולם בעיקר בזכות העיצוב המיוחד שלהן ודו"חות רפואיים המעידים על יתרונותיהן. מוצרי החברה מיובאים לישראל על ידי Weshoes משנת 2005. ה"jibbitz" הם קישוטי גומי בצורות שונות אשר ניתן להכניס לחורי האוורור בחלק מדגמי הcrocs. חברת crocs בעצמה מייצרת "jibbitz" אך גם גופים צד-שלישי מייצרים כאלה. מדיה וקבצים בנושא קרוקס בוויקישיתוף אתר האינטרנט הרשמי של קרוקס (באנגלית) אתר האינטרנט הרשמי של קרוקס ישראל קרוקס, ברשת החברתית פייסבוק קרוקס, ברשת החברתית אקס (טוויטר) קרוקס, ברשת החברתית אינסטגרם קרוקס, ברשת החברתית טיקטוק קרוקס, ברשת החברתית LinkedIn קרוקס, באתר פינטרסט מידע עסקי על חברת קרוקס באתרים Yahoo! Finance • MarketWatch • CNN Money • Bloomberg Business (באנגלית) קרוקס, בגוגל פיננסים קרוקס, באתר Crunchbase (באנגלית) קרוקס, באתר EDGAR של הודעות ל-SEC (באנגלית) Not Such A Croc (באנגלית)
מודיעין פיננסי

מודיעין פיננסי (FININT) הוא איסוף מידע על העניינים הכספיים של גורמים בעלי עניין, במטרה להבין את טבעם ויכולותיהם ולחזות את כוונותיהם. המונח מתייחס בעיקר בהקשר של אכיפת חוק ופעילויות קשורות. אחד המטרות העיקריות של מודיעין פיננסי היא זיהוי עסקאות כספיות שעשויות לכלול הונאת מס, הלבנת הון או פעילות פלילית אחרת. כמו כן, מודיעין פיננסי יכול להיות מעורב בזיהוי מימון של ארגונים פליליים וטרוריסטיים. מודיעין פיננסי מחולק לשני תחומים עיקריים: איסוף וניתוח. האיסוף נעשה בדרך כלל על ידי סוכנות ממשלתית, המכונה יחידת מודיעין פיננסי (FIU). הסוכנות אוספת מידע גולמי על עסקאות ודיווחים על פעילות חשודה (SAR) המסופקים בדרך כלל על ידי בנקים וגורמים אחרים כחלק מדרישות רגולטוריות. הנתונים עשויים להיות משותפים עם מדינות אחרות דרך רשתות בינלאומיות. הניתוח עשוי לכלול בדיקה מדוקדקת של נפח גדול של נתוני עסקאות באמצעות טכניקות כריית נתונים או התאמת נתונים כדי לזהות אנשים שעשויים להיות מעורבים בפעילות מסוימת. ניתן גם לבדוק דיווחים על פעילות חשודה ולקשר אותם עם נתונים אחרים במטרה לזהות פעילות ספציפית. מודיעין פיננסי כולל בדיקה מדוקדקת של נפח גדול של נתוני עסקאות, המסופקים בדרך כלל על ידי בנקים וגורמים אחרים כחלק מדרישות רגולטוריות. בנוסף, ניתן להשתמש בטכניקות כריית נתונים או התאמת נתונים כדי לזהות אנשים שעשויים להיות מעורבים בפעילות מסוימת. במדינות רבות יש דרישות רגולטוריות לדיווח מצד המוסדות הפיננסיים שלהן. ייתכן שלארגון מודיעין פיננסי תהיה גישה לנתונים גולמיים במוסד פיננסי. מהבחינה המשפטית, סוג זה של איסוף יכול להיות מורכב מאוד. לדוגמה, ה-CIA השיג גישה לזרמי הנתונים של SWIFT דרך תוכנית המעקב אחרי מימון טרור, אך פעולה זו הפרה את חוק הפרטיות בבלגיה. דרישות דיווח עשויות לא להשפיע על מערכות העברת ערך בלתי רשמיות (IVTS), שהשימוש בהן עשוי להיות נוהג תרבותי מקובל, ובסכומים שלא היו דורשים דיווח אם היו במוסד פיננסי קונבנציונלי. מערכות IVTS יכולות לשמש גם למטרות פליליות של התחמקות מפיקוח. דוגמאות לניתוח מודיעין פיננסי עשויות לכלול: זיהוי דיירים בעלי סיכון גבוה על בסיס היסטוריית שכירות קודמת. גילוי נמנעי מס המנסים להימלט מחובותיהם הפיננסיות באמצעות העברת נכסים בסתר מחוץ לאזורי שיפוט ממסים. זיהוי מקומות מחסה בהם פושעים מסתירים את הכנסות הפשע. מעקב אחר כיצד סכום גדול של כסף שנמסר ליחיד ממוקד נעלם. בדיקה אם יחיד מושחת חווה כלפתע הכנסות בלתי מוסברות. גילוי קשרים בין תאי טרור באמצעות העברות כספים. United States Department of the Treasury, Financial Crimes Enforcement Network (במרץ 2003). "Informal Value Transfer Systems, FinCEN Advisory Issue 33" (PDF). FinCEN-2003-33. אורכב מ-המקור (PDF) ב-21 בנובמבר 2008. {{cite web}}: (עזרה)
פלטוגה

פלטוגה (ברוסית: Па́лтога) הוא כפר במחוז ויטגרה של מחוז וולוגדה ברוסיה, ומשמש כמרכז המנהלי של היישוב הכפרי קזאקובסקי. הכפר ממוקם על הכביש R37. המרחק ממרכז המחוז ויטגרה הוא 17 ק"מ. היישובים הקרובים ביותר הם יז'יני (6 ק"מ), קיושבו (4 ק"מ) ונובינקה (6 ק"מ). הכפר הוקם ב-27 ביוני 2001 כתוצאה מאיחוד הכפרים אקולובו, אריסטובו, וסקובו, קזקובו, קורובייניקובו, קוזנצובו, פלטוגסקי פרבוז, רוחטינובו, סמנובו, סוחרובו, טרונינו, אוגולשצ'ינה, צ'באקובו ויאשקובו. מפלטוגה ירש הכפר את מעמדו כמרכז המועצה הכפרית ואת קוד הכפר "OKATO". בכפר פועלים בית ספר-פנימייה לתלמידים עם צרכים מיוחדים, ספרייה, בית תרבות, סניף דואר וחנויות. בשטח פלטוגה נמצאים שני כנסיות אורתודוקסיות: כנסיית התגלות האדון (נבנתה ב-1733) וכנסיית איקונת אם האלוהים זנמנייה (נבנתה ב-1810). כנסיית התגלות האדון, שנבנתה מעץ, החלה לעבור שחזור בשנות ה-90 של המאה ה-20, אך העבודות לא הושלמו, מה שהוביל לקריסת הכנסייה ב-27 בינואר 2009. פיגומי הבנייה שלא פורקו גרמו לקריסת חלקה העליון של הכנסייה - ככל הנראה הצטבר עליהם שלג והלחות פגעה בקירות, מה שהוביל לריקבון בקורות. הבניין עמד ריק במשך 40 השנים האחרונות, לפני כן שימש כמועדון. ב-2015 חודשו עבודות השחזור, תחילה במימון מענק של 13 מיליון רובל, וב-2018 הוקצו 13.5 מיליון רובל נוספים מתקציב המדינה במסגרת תוכנית "תרבות רוסיה". ב-2019 הושלמו עבודות השחזור של המבנה המרכזי. נכון ל־2010 אוכלוסיית הכפר מנתה 261 אנשים. Постановление Губернатора области «Об изменениях в административно-территориальном устройстве Вытегорского района» от 27.06.2001 № 620 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "פלטוגה".
ג'מעיית אל-ופא לריעאיית אל-מוסינין

ג'מעיית אל-ופא לריעַאיַת אל-מוסינין (בערבית: جمعية الوفاء لرعاية المسنين, בתעתיק מדויק: גַ'מְעִ֫יַּת אלְוַפַאא' לִרִעַ֫איַת אלְמֻסִנִּ֫ין) הוא ארגון צדקה הפועל בעיר עזה. תרגום שמה לעברית הוא "עמותת הנאמנות לטיפול בקשישים". הארגון הוכרז על ידי ממשלת ישראל כארגון טרור הקשור לחמאס. ממשלת ישראל הכריזה על הארגון כקשור לחמאס, דבר שהוביל להוספתו לרשימת הארגונים האסורים. ארגון הסיוע האסלאמי (Islamic Relief) טען כי האנליסטים הישראלים בלבלו בין הארגון לבין בית החולים אל-ופא בעזה, אשר נתמך גם על ידי ארצות הברית וגם על ידי בריטניה. List of Entities declared “Unlawful Organizations” in Israel by order of Israeli Prime Minister, according to Israeli Emergency Defense Regulations (article 84 2 A) 1945 due to their Connection to Hamas (אורכב 27.04.2006 בארכיון Wayback Machine), Intelligence and Terrorism Information Center at the Center for Special Studies About: Jamaiat Al-Wafa LiRayat Al-Musenin, dbpedia.org
בוכוטניצה

בוכוטניצה (בפולנית: Bochotnica, ביידיש: באָכאָטניץ) הוא כפר במחוז המנהלי של גמינה קז'ימייז' דולני, שבנפת פואווי, במחוז לובלין שבמזרח פולין. הכפר ממוקם על הגדה הימנית של נהר הוויסלה, בדרך בין פואווי לקז'ימייז' דולני. בסמוך לכפר נמצאים שרידי טירה מהמאה ה-14. בוכוטניצה היא אחת ההתיישבויות העתיקות ביותר בפולין. בשנותיה הראשונות של ממלכת פולין, הייתה בוכוטניצה גורד חשוב הממוקם לאורך דרך סוחרים מאזור קייב לכיוון מרכז פולין. כיום זהו מרכז תיירותי מקומי. הכפר אינו מחובר לרכבת, והתחנה הקרובה ביותר נמצאת בכפר פואווי. אף על פי שאין מסמכים להוכחת הדבר, התושבים טוענים כי בוכוטניצה הייתה קיימת כבר במאה ה-6. עובדה זו אושרה על ידי ארכאולוגים שמצאו בשנת 1993 שרידי גורד, יחד עם בית קברות פגאני ומספר ממצאים, כגון כלי ברונזה וברזל, מטבעות זהב וחרב מהמאה ה-10. יחד עם ואוולניצה השכנה, הייתה בוכוטניצה מרכז מנהלי מקומי. בשנת 1317, המלך ולדיסלב לוקייטק העניק את בוכוטניצה וכפרים מקומיים אחרים לאחים אוסטשקו ודז'רז'קו מבייצ'ה. ככל הנראה, הטירה ההגנתית בבוכוטניצה נבנתה בשנת 1340, לאחר פשיטת הטטרים המחריבה על אדמת לובלין. המבצר היה בצורת מלבן, ממוקם על גבעה שסיפקה לו תצפית טובה על האזור. במאה ה-15, הייתה הטירה בבעלות משפחת קוורובסקי, ולאחר מכן עברה לידיו של וויוודה של לובלין, יאן אולשניצקי, ששינה את שם משפחתו לבוכוטניצקי. ביוזמתו, שופצה הטירה בסגנון הרנסאנס. בוכוטניצקי מת ללא ילדים, ואחרי מותו, בסוף המאה ה-16, החלה הטירה להתפורר. הכפר היה שייך למספר משפחות (בורקובסקי, טרלו, לובומירסקי, סנגושקו, פוטוצקי), ובשנת 1826 היה בבעלותו של אדם ירזי צ'רטוריסקי, שנכסיו הוחרמו על ידי הרוסים כעונש על מרד נובמבר. בשנת 1886, הבעלים החדש יוזף קלמנסובסקי שקל לשקם את הטירה, אך שינה את תוכניותיו. עד לחלוקות פולין, הייתה בוכוטניצה שייכת לוויוודה של לובלין בפולין קטן. בשנת 1815, הפכה לחלק מפולין הקונגרס הרוסית, ולאחר מלחמת העולם הראשונה, חזרה לפולין. ב-18 בנובמבר 1942, הרגו הכובשים הגרמנים 45 אנשים בכיכר העיר המקומית, כנקמה על התקפה על סיור גרמני. לאחר מלחמת העולם השנייה, הייתה בוכוטניצה מרכז להתנגדות אנטי-קומוניסטית. ב-24 במאי 1945, התרחש קרב בין יחידת צבא הבית לשעבר לבין הנ.ק.וו.ד., שבו נהרגו 16 סוכנים סובייטיים ו-10 משתפי פעולה קומוניסטיים פולנים. אתר האינטרנט הרשמי של בוכוטניצה (בפולנית) מדיה וקבצים בנושא בוכוטניצה בוויקישיתוף Główny Urząd Statystyczny, eteryt.stat.gov.pl bochotnica, web.archive.org, ‏2014-09-13 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "בוכוטניצה".
דני וגיל במסע בלתי רגיל

דני וגיל במסע בלתי רגיל הייתה תוכנית טלוויזיה ישראלית, ללימוד תולדות האמנות והתרבות, ששודרה בטלוויזיה הלימודית. הסדרה הופקה בשנים 1974–1975 ב-7 פרקים, ששודרו גם בשידורים חוזרים. השידור האחרון של הסדרה היה בשנת 1984. הסדרה עסקה בקורותיהם של סטודנט לאמנות, אותו גילם השחקן אמיר אוריין וידידו הנער גיל, אותו גילם עמי סגל, בנו של השחקן שמוליק סגל. בכל פרק יצאו השניים למסע בזמן בתקופה היסטורית אחרת, עברו הרפתקאות שונות, צפו בחיי התושבים ולמדו על התרבות והאמנות של אותה תקופה. במהלך שבעת פרקי הסדרה בקרו דני וגיל ביוון העתיקה ברומא העתיקה, בימי הביניים באיטליה של המאה ה-15 וימי הרנסאנס, בפרס של המאה ה-16, בהולנד של המאה ה-17 וביפן של המאה ה-18. דני וגיל חוזרים בזמן לשלהי ימי הביניים אל המאה ה-13 שבה גובשו האבירות וקרבות האבירים וצופים בהווי חיי אצילים בחיזור מעודן ובשירי אהבה וטבע. דני וגיל יוצאים לרומא העתיקה בתקופת הקיסרות בחיפוש אחר אזמרגד אבוד. במסעם הם מבקרים בפורום הרומאי ובוילה רומאית ונפגשים בחיילים פרטוריאנים, באצילים רומאיים ובפשוטי עם. סמל של משפחה אצילה מוביל את דני וגיל אל סוף המאה ה-18 ביפן. ושם הם עדים למפגש בין אציל יפני ומשפחה מהמעמד הבינוני ונוכחים בהבדל והמשותף באורח חיי שתי המעמדות. כמו כן מתגלים בפניהם אוצרות אמנות עתיקים, אופן סידור פרחים יפני, והם נוכחים בעריכת טקס תה. דני וגיל מגיעים אל המאה ה-15 לתקופת הרנסאנס באיטליה. שם הם רואים כיצד מתבצע פרסקו ציור קיר וכיצד עובדים עליו אמן ושוליותיו. בנוסף הם מוצאים עצמם מעורבים במלחמה בין הערים פירנצה ובולוניה ואף נחשדים בריגול בשל רישומי נוף של צייר צעיר שנמצאים ברשותם. דני וגיל חוזרים בזמן לאיספהן שבפרס במאה ה–16. התקופה היא תקופת הזוהר של פרס תחת השאה הגדול. הם מגיעים אל שר המלחמה שמתכונן לקבל את פני השאה. שם הם פוגשים בנער אמן שמתאהב בבתו של השאה תוך כדי הכנת שטיחים. על מנת להשיג את ידה של בת השאה עליו לפתור חידה. בינתיים הצופים עדים לדרך שבה עמל הנער על הכנת השטיחים. דני וגיל חוזרים לאמסטרדם בהולנד בתור הזהב שלה במאה ה-17 תקופתו של האמן רמברנדט. שם הם פוגשים את פיטר שרוצה להיות סוחר אמנות ועדים להרפתקאותיו בדרך להשגת מטרה זאת. דני וגיל פוגשים בסוחר עתיקות ה"משוגע" על תרבות יוון הקדומה. הם מבקרים בביתו ביפו העתיקה המלא באוצרות תרבות יוונית ולוקחים אותו למסע בזמן ביוון העתיקה ואל האקרופוליס באתונה. שם בין השאר הם שומעים קטע של שיר קינה יווני ונתקלים במושגים שונים שמקורם באותה תקופה קדומה הקיימים בתרבותנו עד היום. מסע בזמן בתקציב אפס:על "דני וגיל במסע בלתי רגיל", מתוך האתר המולטי יקום של אלי אשד ריצ'רד שילה אמיר אורייין מסע בזמן אלי אשד, מסע בזמן בתקציב אפס:על "דני וגיל במסע בלתי רגיל ", באתר המולטי יקום של אלי אשד, ‏4 באפריל 2006 דני וגיל במסע בלתי רגיל: רצח בצל הקריאתידות, באתר יוטיוב, ‏2012
טרויאני

טרויאני הוא כפר במחוז וולומין שבפרובינציית מזוביה במזרח פולין. הוא שוכן כ-15 ק"מ מצפון-מזרח לוולומין ו-36 ק"מ מצפון-מזרח לוורשה בירת פולין. מדיה וקבצים בנושא טרויאני בוויקישיתוף "Central Statistical Office (GUS) - TERYT (National Register of Territorial Land Apportionment Journal)" (בפולנית). 2008-06-01. ערך זה הוא קצרמר בנושא יישובים. אתם מוזמנים לתרום לוויקיפדיה ולהרחיב אותו.
תורה מגנא ומצלא

תּוֹרָה מַגְּנָא וּמַצְּלָא הוא מושג תלמודי המציין את השמירה שמעניקה התורה לאדם העוסק בה. ישנה מחלוקת מהו אופי השמירה והיקפה. מקור המושג בתלמוד הבבלי במסכת סוטה: א"ר יוסף: מצוה - בעידנא דעסיק בה מגנא ומצלא, בעידנא דלא עסיק בה אגוני מגנא אצולי לא מצלא. תורה - בין בעידנא דעסיק בה, ובין בעידנא דלא עסיק בה מגנא ומצלא. התלמוד מקשה מדואג ואחיתופל שהתורה לא הגינה עליהם, ומכח זה התלמוד מסיק: אלא אמר רבא: תורה - בעידנא דעסיק בה מגנא ומצלא, בעידנא דלא עסיק בה אגוני מגנא אצולי לא מצלא. מצוה - בין בעידנא דעסיק בה בין בעידנא דלא עסיק בה אגוני מגנא אצולי לא מצלא. — תלמוד בבלי, מסכת סוטה, דף כ"א, עמוד א' רב יוסף ורבא נחלקו בתנאים הנדרשים לשמירה. לדעת כולם העיסוק בתורה שומר יותר מעיסוק במצווה, עם זאת, הם נחלקים מהי השמירה היתרה שמוסיף העיסוק בתורה. לדעת רב יוסף, בעוד שבמצווה קיימת חלוקה בין מתי שהאדם עוסק בה שאז היא "מגינה" ו"מצילה" אותו לבין מתי שאינו עוסק בה שאז היא רק "מגינה עליו", הרי שבעיסוק בתורה בין בזמן שהאדם עוסק בה ובין שאינו עוסק בה היא גם "מגינה" וגם "מצילה" אותו. לעומתו, דעת רבא, שמצווה תמיד רק "מגינה", בעוד שבתורה ישנה חלוקה בין הזמן שעוסקים בה שאז היא "מגינה" ו"מצילה" לבין זמן שלא עוסקים בה שאז היא רק "מגינה". רש"י מסביר ש"הגנה" היא בפן הגשמי דהיינו שמירה מייסורים, בעוד ש"הצלה" היא במובן הרוחני שהיצר לא יכשיל את האדם לעבירה. המהרש"א מדגיש שההגנה שהתורה נותנת היא רק מייסורים ולא ממיתה, ולכן דואג ואחיתופל מתו קודם זמנם. עם זאת, הגאון מווילנה מסביר שבקושיית הגמרא מדואג ואחיתופל שהתורה לא הגינה עליהם הכוונה להצלה מן החטא, ולפי זה ניתן לומר שהגנה גשמית אכן הייתה עליהם. האור החיים כתב שלמסקנה אין הכרח כרבא מכח הקושיה מדואג ואחיתופל, משום שהגמרא במסכת חגיגה מסיקה שתורתם הייתה שלא לשמה או שהיו בעלי עבירות קודם שעסקו בתורה, ומשום כך היא לא הגינה עליהם. החיד"א כתב שדואג ואחיתופל היו קולטים מהאוויר חידושי תורה של אחרים וזה לא מגן או שתורה מגינה רק ממעשה עבירה ולא ממחשבת עבירה ומחשבת עבודה זרה כמעשה, כי אחרת קשה מירבעם בן נבט שמבואר שאין בתורתו כל דופי ועם זאת הוא חטא. נריה גוטל, הסתכנות בעבור "תלמוד תורה דרבים" - תורה מגנא ומצלא, ממשפטי המלוכה - אחריות לאומית כשיקול פסיקה, ניצן: מרכז תורה ומדינה, שיחת דקלים, תשפ"א, עמ' 126, באתר אוצר החכמה (צפייה חופשית – מותנית ברישום) כמבואר בתלמוד בבלי, מסכת סנהדרין, דף ס"ט, עמוד ב' ביאור הגאון מווילנה לספר משלי פרק לא פסוק יב כדבריו מובא בספר הערות רבינו הגרי"ש אלישיב למסכת סוטה בשם התוספות שאנץ כך מבואר לגבי דואג גם בתלמוד בבלי, מסכת סנהדרין, דף ק"ו, עמוד ב' לפירוש בעלי התוספות שם תלמוד בבלי, מסכת חגיגה, דף ט"ו, עמוד ב' אור החיים על במדבר פרק יג פסוק כו פתח עינים על מסכת סנהדרין דף קב עמוד א
טיוח בינה מלאכותית

טיוח בינה מלאכותית (באנגלית: "AI washing"; "אֵיי-אַיי וושינג") היא טקטיקה שיווקית מטעה. מטרתה קידום מוצר או שירות על ידי תיאור מוגזם ושקרי של תפקיד הבינה המלאכותית (AI) בו. הטיוח יכול להעלות חששות בנוגע לשקיפות, לאמון הצרכנים בתעשיית הבינה המלאכותית ולעמידה בתקנות האבטחה – מה שעלול לפגוע בהתקדמות בתחום הבינה המלאכותית. יו"ר הוועדה לניירות ערך ולבורסות (SEC) גארי גנסלר השווה את הטיוח לגרינווש. חברות מסוימות כבר הואשמו בניסיונן לרכב על גלי ההצלחה של הבינה המלאכותית בכך שהן משקרות בנוגע לתפקיד של הבינה המלאכותית במוצר שהן משווקת. במרץ 2024, הוועדה לניירות ערך ולבורסות של ארצות הברית הטילה את העונשים האזרחיים הראשונים על שתי חברות, "Delphia Inc" ו-"Global Predictions Inc", בגין טיוח הבינה המלאכותית בו השתמשו. גם חברת אמזון ספגה ביקורת בנוגע לשירות קניות שהיא מציעה הנקרא "Just Walk Out". שירות זה מאפשר, לפי הפרסום, להיכנס למרכול, לקחת את המוצרים שרוצים לקנות – ומערכות בינה מלאכותית יזהו את המוצרים שנלקחו בזמן הקנייה ויחייבו אוטומטית, ללא צורך במעבר בקופה. נחשף כי בניגוד לטענת השימוש בבינה מלאכותית, כ-1,000 עובדים בהודו בודקים את הצילומים מהמערכת ומאשררים את החיוב. חברת אמזון אמרה בתגובה שהעובדים מועסקים רק לשם בדיקת המערכת ושהם לא מחליפים את הבינה המלאכותית. "AI washing explained: Everything you need to know". TechTarget. 29 בפברואר 2024. נבדק ב-5 ביוני 2024. {{cite web}}: (עזרה) "Keep your AI claims in check". Federal Trade Commission. 27 בפברואר 2023. נבדק ב-5 ביוני 2024. {{cite web}}: (עזרה) "Beware businesses claiming to use trailblazing technology. They might just be 'AI washing' to snare investors". The Conversation. נבדק ב-5 ביוני 2024. {{cite news}}: (עזרה) "SEC Head Warns Against 'AI Washing,' the High-Tech Version of 'Greenwashing'". The Wall Street Journal. 5 בדצמבר 2023. נבדק ב-5 ביוני 2024. {{cite news}}: (עזרה) "SEC Charges Two Investment Advisers with Making False and Misleading Statements About Their Use of Artificial Intelligence". U.S. Securities and Exchange Commission. 18 במרץ 2024. נבדק ב-5 ביוני 2024. {{cite news}}: (עזרה) "Decoding the SEC's First "AI-Washing" Enforcement Actions". Harvard Law School Forum on Corporate Governance. 18 באפריל 2024. נבדק ב-5 ביוני 2024. {{cite web}}: (עזרה) What is 'AI washing' and why is it a problem?, www.bbc.com (באנגלית) ערך זה הוא קצרמר בנושא טכנולוגיה. אתם מוזמנים לתרום לוויקיפדיה ולהרחיב אותו.